شه‌فه‌ق نيوز/ كۆرياێ باكوور جه‌خت له‌وه‌ كرد خوازياره‌ جيوه‌جى هاوسه‌نگێ بكه‌ێد له‌ هيز سه‌ربازێ وه‌ل وڵاته‌يل يه‌كگرتگ، ئه‌ويش دوياێ ئه‌نجاداين تاقيبكارێ مووشه‌كێ له‌ شيواز هواسونغ-12 ك مه‌داگه‌ێ ها ناونى دويرماوه‌و نيمچه‌ دوير.
له‌ى باوه‌ته‌و، ئاژانس هه‌واڵه‌يل ناوه‌ندێ كۆرياێ باكوور له‌ راپۆرتيگ له‌ زووان كيم جوننغ ئون سه‌رۆك وڵاته‌گه‌ێ وت: ئامانج كووتاييمان ئه‌وه‌سه‌ بڕه‌سيمنه‌ هاوسه‌نگييگ له‌ هيز راسكانى وه‌ل وڵاته‌يل يه‌كگرتگ و له‌يوا بكه‌يم ده‌سڵاتداره‌يل واشنتۆن نه‌ويرن باس له‌ هڵبژارده‌ێ سه‌ربازێ وه‌ل كۆمار كۆرياێ مللى ديموكراسى بكه‌ن.
جى باسه‌، زويتريش ئه‌نجومه‌ن ناوده‌وڵه‌تى سه‌ر وه‌ نه‌ته‌وه‌يل يه‌كگرتگ زنجيره‌ سزايه‌يليگ له‌بان كۆرياێ باكوور چه‌سپان له‌ شوون ئه‌وه‌گ كۆريا ئه‌زموونه‌ ئه‌تۆميه‌گه‌ێ تاقيه‌و كرد له‌ وه‌رجه‌ كه‌متر له‌ مانگيگ.
